Copiii și adulții cu handicap grav primesc indemnizații majorate, începând cu banii pe luna iunie, spune, joi, premierul Marcel Ciolacu, potrivit mediafax.
În ședința de Guvern, premierul Marcel Ciolacu a anunțat majorarea indemnizațiilor pentru copiii și adulții cu handicap grav.
„Majorăm îndemnizațiile lunare pentru copiii și adulții cu handicap grav, începând cu banii pe luna iunie. Este a doua creștere, după cea de la începutul anului, fiind obligatorie în urma majorării valorii indicatorului social de referință, din martie”, spune Ciolacu.
Vor beneficia de această măsură circa 390.000 de persoane.